15. in 16. 4. 2020 SLJ 6. b

Pozdravljeni učenci!

Po preživetih praznikih in dnevu šole se vračamo k pouku na daljavo.

Pri SLJ ostajamo pri Bratovščini Sinjega galeba.

Primerjali bomo filmsko zgodbo z dvema odlomkoma, ki sta v naših SDZ.

Najprej pa se bomo spomnili, kako delimo umetnostna besedila in bolj podrobno pogledali pripovedništvo in pustolovsko zgodbo ali roman.

Zato boste v zvezke (pri književnosti) najprej PREPISALI besedilo z naslovom UMETNOSTNA BESEDILA, ki je na naslednji strani!

Fotografijo prepisanega mi pošljite v četrtek!

Sledi branje odlomkov in reševanje nalog v SDZ (str. 112 – 116, naloge od 1 do 12).

Delo si razporedite na dva dni.

Učiteljica Valerija

**UMETNOSTNA besedila**

(BESEDNA UMETNOST):

* PRIPOVEDNIŠTVO ali PROZA,
* PESNIŠTVO ALI POEZIJA,
* DRAMATIKA.

**PRIPOVEDNIŠTVO**

je besedna umetnost ali književna zvrst, ki **zajema besedila, ki pripovedujejo.** Lahko so krajša (pravljica, pripovedka, zgodbica, legenda, basen), lahko daljša (povest, roman). V pripovednem besedilu navadno **določimo dogajalni čas** in **dogajalni prostor**, **ločimo** pa tudi **glavne književne osebe od stranskih**.

**PUSTOLOVSKA ZGODBA**

je razburljiva pripoved o junakih, ki so izpostavljeni različnim nepričakovanim dogodkom ali se naključno srečajo z nevarnimi nasprotniki. Te s sodelovanjem uspešno razkrinkajo, sami pa se junaško vrnejo domov.